Source: http://www.miehikkala.fi/d5webmiehi/kokous/KOKOUS-1199-14.HTM
Timestamp: 2013-05-20 16:33:12+00:00
Document Index: 23061830

Matched Legal Cases: ['§ 48', '§ 103', '§ 19', '§ 103', '§ 2', '§ 103']

RakennuslautakuntaKokous 15.05.2012 / Pyk�l� 48 Edellinen asia | Seuraava asia
Selitys korkeimmalle hallinto-oikeudelle Jari Nakarin valitukseen, Virolahti
129/11/117/2010
Rakla § 48 Korkein hallinto-oikeus on jättänyt selityspyynnön Virolahden kunnan rakennuslautakunnalle 23.4.2012, Diaarin:o 1134/1/12 Jari Nakarin valitukseen korkeimmalle hallinto-oikeudelle Kouvolan hallinto-oikeuden päätöksestä nro 12/0103/2, 5.3.2012, Diaari 01440/10/4112.
Selitys tulee antaa 30.5.2012 mennessä. Läheteasiakirjat on samalla palautettava.
Taustaa Rakennuslautakunta on päättänyt kokouksessaan 16.11.2010 § 103 myöntää tilalle 935-430-7-12 suunnittelutarveratkaisun.
Päätöksestä oli jätetty valitus Kouvolan hallinto-oikeudelle 23.12.2010 n:o 01440/10/4112.
Hallinto-oikeus on pyytänyt lausuntoa rakennuslautakunnalta 28.2.2011 mennessä. Rakennuslautakunta on antanut asiassa lausunnon 15.2.2011 § 19.
Ho:n päätös Hallinto-oikeus on antanut päätöksensä 5.3.2012, nro 12/0103/2, diaari 01440/10/4112. Päätöksellään hallinto-oikeus on kumonnut rakennuslautakunnan päätöksen perustelulla (liite 12a ):
Sovellettavat oikeusohjeet:
Maankäyttö- ja rakennuslain 16 §:n 1 momentin mukaan suunnittelutarve- alueella tarkoitetaan aluetta, jonka käyttöön liittyvien tarpeiden tyydyttämiseksi on syytä ryhtyä erityisiin toimenpiteisiin, kuten teiden, vesijohdon tai viemärin rakentamiseen taikka vapaa-alueiden järjestämiseen. Saman pykälän 4 momentin mukaan rakennusluvan erityisistä edellytyksistä suunnittelutarvealueella säädetään 13 7 § :ssä. Maankäyttö- ja rakennuslain 137 §:n 1 momentin mukaan sen lisäksi, mitä rakennusluvan edellytyksistä muutoin säädetään, rakennusluvan myöntäminen 16 § :ssä tarkoitetulla suunnittelutarvealueella, jolle ei ole hyväksytty asema kaavaa, edellyttää, että rakentaminen: 1) ei aiheuta haittaa kaavoitukselle tai alueiden käytön muulle järjestämiselle; 2) ei aiheuta haitallista yhdyskuntakehitystä; ja 3) on sopivaa maisemalliselta kannalta eikä vaikeuta erityisten luonnon- tai kulttuuriympäristön arvojen säilyttämistä eikä virkistystarpeiden turvaamista. Maankäyttö- ja rakennuslain 137 §:n 2 momentin mukaan sen estämättä, mitä 1 momentissa säädetään, saa rakentaa jo olevaan asuntoon tai maatilaan kuuluvan talousrakennuksen. Rakennuslupa voidaan 1 momentin estämättä myöntää myös rakennuksen korjaamiseen tai asuinrakennuksen vähäiseen laajentamiseen. Asiassa saatu selvitys ja johtopäätökset Asiassa on kysymys 384 k-m2-:n suuruisen varastorakennuksen rakentamisesta kiinteistöllä toimivan kalansavustamon yhteyteen. Hankkeen läheisyydessä AP-alueella sijaitsee useita asuinrakennuksia ja maatalousrakennuksia. Hankkeen läheisyydessä on myös loma-asuntojen rakennuspaikkoja ja matkailupalvelujen alue. Kun otetaan huomioon rakennuspaikan läheisyydessä oleva asutus, on hankkeen katsottava sijaitsevan maankäyttö- ja rakennus lain 16 §:ssä tarkoitetulla suunnittelutarvealueella. Keskitalo II -kiinteistö sijaitsee 15.11.2000 vahvistetun oikeusvaikutteisen Virolahden merenrantaosayleiskaavan pientalovaltaisella alueella (AP). Kiinteistö rajautuu maa- ja metsätalousalueeseen (MT). Kaavamääräyksen mukaan AP - alueelle voidaan rakentaa maaseutumaista pientaloasutusta. AP-alueella asuinrakennuspaikan rakennusten yhteenlaskettu kerrosala saa olla enintään 250 m2. Vuonna 2005 rekisteröidyn Keskitalo II -kiinteistön pinta-ala on 1,4 hehtaaria. Nakari on ilmoittanut suunnittelutarveratkaisuhakemuksessaan, että kiinteistöllä sijaitsee asuinrakennus sekä tuotanto- ja talousrakennukset, joiden yhteenlaskettu kerrosala on 732 m2. Selityksessään Nakari on kertonut, että kiinteistöllä on entuudestaan viljankuivaamorakennus sekä yhdistetty talli-kanalarakennus, jonka toisessa päädyssä sijainnut traktoritalli-saunarakennus on muutettu kalansavustamoksi. Pienimuotoinen kalansavustamo on toiminut kiinteistöllä noin kolmen vuoden ajan. Nakarin yrityksen omistama kalanperkaamo toimii noin 150 metrin etäisyydellä sijaitsevalla Hietula-tilalla. Kaakkois-Suomen elinkeino-, liikenne- ja ympäristökeskus ja Viro lahden kunnan tekninen johtaja ovat hankkeen johdosta rakennuslautakunnalle antamissaan lausunnoissa ilmoittaneet, että Viro lahden merenrantaosayleiskaavaa ollaan ajantasaistamassa. Lausunnoissa on todettu myös, että voimassa olevassa kaavassa on puheena olevan kiinteistön kohdalla virheellinen aluemerkintä. Yleiskaava on vahvistettu vuonna 2000, jolloin puheena olevalla kiinteistöllä ei vielä ole ollut nykyistä kalansavustamoa. Kiinteistön läheisyydessä sijaitsee paitsi maa- ja metsätalouden harjoittamiseen liittyviä rakennuksia, myös useita asuinrakennuksia sekä matkailupalvelujen alue, loma-asuntojen rakennuspaikkoja ja ranta. Hallinto-oikeus katsoo, että kalansavustustoimintaan olennaisesti liittyvän varastorakennushankkeen sijoittaminen voimassa olevassa osayleiskaavassa pientaloasumiseen tarkoitetulle alueelle aiheuttaa haittaa kaavoitukselle ja alueiden käytön muulle järjestämiselle. Hankkeen toteuttaminen tässä vaiheessa rajoittaisi kunnan suunnittelumahdollisuuksia vireillä olevassa osayleiskaavan muutoksessa. Hankkeessa ei ole kysymys myöskään maankäyttöja rakennuslain 137 §:n 2 momentissa tarkoitetusta jo olevaan maatilaan kuuluvasta talousrakennuksesta sillä perusteella, että kiinteistöllä on entuudestaan sijainnut maatalouden harjoittamiseen liittyviä rakennuksia. Oikeudellisia edellytyksiä myönteiselle suunnittelutarveratkaisulle ei ole ollut. Valitus kho:lle Jari Nakari on jättänyt valituksen (liite 12b ) korkeimmalle hallinto-oikeudelle 4.4.2012 No. 1134/1/12, jossa hän pyytää korkeinta hallinto-oikeutta:
1. ensisijaisesti kumoamaan Kouvolan hallinto-oikeuden päätöksen ja pysyttämään voimassa Virolahden rakennuslautakunnan 16.11.2010 § 103 hyväksymän suunnittelutarveratkaisun ja 2. toissijaisesti kumoamaan Kouvolan hallinto-oikeuden päätöksen ja lausuu, että asiassa on kysymys MRL 137 § 2 momentin mukaisesta maatilan talousrakennuksesta.
Valmistelija ap.rakennustarkastaja Sirpa Terävä, puh. 040-5427217
Liitteet Liite 12a; Kouvolan hallinto-oikeuden päätös
Liite 12b; Valitus korkeimmalle hallinto-oikeudelle
Rakennustarkastaja päätösehdotus
Kokouksessa annettu päätösehdotus
Rakennuslautakunta toteaa selityksenä Nakarin valitukseen.
Valituksessa korkeimmalle hallinto-oikeudelle todetaan, että olemassa olevien rakennusten yhteenlaskettu pinta-ala on 550 m2.
Suunnittelutarveratkaisuhakemusasiakirjoissa käytetyksi kerrosalaksi ilmoitetaan 732 m2. Suunnittelutarveratkaisua haettiin 384 k-m2:n suuruisen varastointitilan rakentamiseen savustamorakennuksen yhteyteen.
Tilalla suoritettiin 7.5.2012 rakennusten mittaus (mittanauhalla) ja alueen kuvaus. Asuinrakennus 172 k-m2 (valm. 1920)
Kuivaamo 54 k-m2
Aitta 74 k-m2
Nykyinen savustamo 354 k-m2 Yhteensä 654 k-m2
Pinta-alojen eroavaisuutta voi osin selittää eri aikoina toisistaan poikkeavat kerrosalan laskentatavat.
Valokuvat ja kuvauskartta ovat liitteenä.
Merenrantaosayleiskaavan ajantasaisuus on käynnistetty. Ajantasaisuustyö on viivästynyt alkuperäisestä aikataulusta. Tällä hetkellä luonnosvaiheen nähtävilläoloaikaa ei vielä ole vielä tiedossa.
Muilta osin rakennuslautakunta pitäytyy 16.11.2010 § 103 päätöksessään. Liitteet Liite 12c; Valokuvat ja kuvauskartta
PäätösPäätösehdotus hyväksyttiin yksimielisesti.